《呈张尚友》
宋代·丘葵

秋风匹马柳江边，芹泮相逢意浩然。
吏部文章悬日月，子长史浩在山川。
输君何啻百筹上，期我曾言千载前。
造物无情吾辈老，后生谁可嘱遗编。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。